กลุ่มมีเดีย! กำไรไตรมาส 4/61 ฟื้นตัวแรง ชู Top Pick กลุ่ม PLANB-VGI-RS
กลุ่มมีเดีย! กำไรไตรมาส 4/61 ฟื้นตัวแรง ชู Top Pick กลุ่ม PLANB-VGI-RS
8 ก.พ. 2562

บล.ฟินันเซีย ไซรัส  ระบุในบทวิเคราะห์วันนี้(8ม.ค.) ว่า กลุ่มมีเดีย คาดกำไรปกติ ไตรมาส 4/61 กลุ่มลดลง 19.6% เทียบไตรมาสก่อนหน้า แต่ฟื้นแรง เทียบช่วงเดียวกันของปีก่อน จากฐานต่ำ กำไรที่คาดลดลง เทียบไตรมาสก่อนหน้า จาก BEC และ WORK ที่กลับเป็นขาดทุนปกติ ส่วน MAJOR คาดโตมากสุด เทียบไตรมาสก่อนหน้า, เทียบช่วงเดียวกันของปีก่อน จากหนังทำเงิน ตามด้วย PLANB และ VGI ตามการเติบโตของสื่อนอกบ้าน จบปี 2018 คาดกำไรปกติกลุ่มโตเล็กน้อย โดย PLANB VGI RS โตเด่นสุด ตามด้วย JKN และ MAJOR ขณะที่ คาด WORK กำไรลดลงมากสุด และ BEC ยังอ่อนแอ
คงนำหนักการลงทุนกลุ่มเพียง Neutral คาดกำไรฟื้นจากฐานต่ำและเป็นหนึ่งในกลุ่มที่ได้ Sentiment บวกต่อประเด็นเลือกตั้ง Top Pick คือ PLANB VGI และ RS ตามลำดับ และปรับคำแนะนำ BEC ลงเป็นขาย หลังราคาหุ้นขึ้นมาเกินเป้าหมายที่ 5.50 บาท แม้ระยะสั้น อาจมีการเก็งกำไรตามกระแส Rating ของละครหลังข่าวเรื่องใหม่ และแผนเยียวยาทีวีดิจิตอลครั้งใหม่ของกสทช. แต่ยังไม่แน่นอน